ai4bharat/Pralekha huggingface dataset:
இளைஞர் நலன் மற்றும் விளையாட்டு அமைச்சகம்
ஒவ்வொரு துறையிலும் திறமையை வெளிப்படுத்தும் சிறப்பு விளையாட்டு வீரர்களுக்கு உள்ளது – விளையாட்டுத் துறை அமைச்சர் கர்னல் ராத்தோர்
திறமையை அடிப்படையாகக் கொண்ட விளையாட்டுக்களில் மட்டுமல்லாமல், ஒவ்வொரு விளையாட்டிலும் பெரும் திறமையை வெளிப்படுத்தும் செயல்திறன் கொண்டவர்களாக நமது விளையாட்டு வீரர்கள் திகழ்கின்றனர் என்று மத்திய இளைஞர் நலன் மற்றும் விளையாட்டுத் துறை  இணை அமைச்சர் கர்னல்  ராஜ்யவர்தன் ராத்தோர் கூறினார். அண்மையில் நடைபெற்ற காமன்வெல்த் விளையாட்டுப் போட்டிகளில் பதக்கம் வென்ற விளையாட்டு வீரர்கள் மற்றும் வீராங்கனைகளை கவுரவிக்கும் வகையில் நடைபெற்ற விழாவில் உரையாற்றிய அவர், விளையாட்டு வீரர்கள் நாட்டின் தூதுவர்கள் என்றும் இளைஞர்களின் முன்மாதிரிகள் என்றும் கூறினார். போட்டிகளில் பதக்கம் பெற்ற இவர்கள் ஒவ்வொரு இந்தியரையும் பெருமிதம் கொள்ளச் செய்துவிட்டதாக அவர் தெரிவித்தார். விளையாட்டு என்பது மென்மையான அதிகாரம் கொண்ட துறை என்று குறிப்பிட்ட ராத்தோர், இதே போன்ற திரைப்படத் துறை, உணவு தயாரிப்புத் துறை, கலாச்சாரத் துறை ஆகியவற்றிற்கு அரசு நிதி அளிப்பதில்லை, என்றும் ஆனால் விளையாட்டுக்கு நிதி வழங்கப்படுகிறது என்றும் கூறினார்.
இந்த விழாவில் ஒன்பது விளையாட்டுகளைச் சார்ந்த 56 பேருக்கு ரொக்கப்பரிசுகள் வழங்கி கவுரவிக்கப்பட்டது.
தங்கப்பதக்கம் வென்றவர்களுக்கு ரூ. 30 லட்சம் ரொக்கப்பரிசும், வெள்ளிப்பதக்கம் வென்றவர்களுக்கு ரூ. 20. லட்சமும், வெண்கலப்பதக்கம் வென்றவர்களுக்கு ரூ.10 லட்சமும் வழங்கப்பட்டது.
சுகாதாரம் மற்றும் குடும்ப நலத்துறை அமைச்சகம்
கொசு ஒழிப்பு நடவடிக்கையை மக்கள் இயக்கமாகத் தொடங்குவதற்கு மக்கள் பங்களிப்பு முக்கியமானது: மழைக்காலம் நெருங்குவதையொட்டி தமிழகம் உள்ளிட்ட 13 மாநிலங்களுக்கு டாக்டர் மன்சுக் மாண்டவியா அறிவுறுத்தல்
வீடுகள், வளாகங்கள் மற்றும் சுற்றுப்புறங்களில் கொசுக்கள் இல்லாமல் இருப்பதை உறுதிசெய்ய மக்களையும், சமுதாயங்களையும் ஈடுபடுத்தும் வகையில், அவர்களது பங்கேற்புடன் மக்கள் இயக்கங்களைத் தொடங்குமாறு 13 மாநிலங்களுக்கு  டாக்டர் மன்சுக் மாண்டவியா அறிவுறுத்தியுள்ளார். கொசு ஒழிப்பை மக்கள் இயக்கமாக மாற்ற மக்களின் பங்கேற்பு முக்கியமானது. சுற்றுப்புறங்களில் கொசு இனப்பெருக்கம் இல்லை என்பதை உறுதிப்படுத்த, நமது சொந்த வீடுகள் மற்றும் சமூகங்களுடன் தொடங்குவோம் என கொசு மூலம் பரவும் நோய்களைத் தடுப்பதற்கும் கட்டுப்படுத்துவதற்கும் தயார்நிலையை ஆய்வு செய்தபோது மத்திய சுகாதார அமைச்சர் கூறினார். மழைக்காலம் தொடங்கவுள்ளதை அடுத்து இன்று காணொலி மூலம் நடத்திய ஆய்வுக்கூட்டத்தில் , தில்லி துணை முதலமைச்சர் திரு மணீஷ் சிசோடியா, பீகார் சுகாதார அமைச்சர் திரு மங்கள் பாண்டே, தமிழக மருத்துவம் மற்றும் மக்கள் நல்வாழ்வுத்துறை அமைச்சர் திரு மா. தமிழக சுகாதாரத்துறை அமைச்சர் மா சுப்பிரமணியன், ஜார்கண்ட் மாநில சுகாதார அமைச்சர் திரு பன்னா குப்தா ஆகியோர் மெய்நிகர் ஆய்வுக் கூட்டத்தில் பங்கேற்றனர்.
கொசு கட்டுப்பாடு நடவடிக்கைகளுக்கு பல துறைகளுடன் நெருக்கமான ஒத்துழைப்பு தேவை என்பதை டாக்டர் மன்சுகு மாண்டவியா வலியுறுத்தினார். குடிநீர் மற்றும் சுகாதாரம் போன்ற துறைகளுக்கிடையேயான ஒருங்கிணைப்பை உறுதி செய்யவும் மற்றும் பிற தொடர்புடைய துறைகளுடன் நெருக்கமாக பணியாற்றவும் மாண்டவியா மாநிலங்களுக்கு அறிவுறுத்தினார். பூச்சிக்கொல்லிகள், மருந்து தெளிக்கும் இயந்திரங்கள் போன்றவற்றுடன் மருந்துகள்/நோயறிதல்கள் சரியான நேரத்தில் கிடைப்பதையும், பயனுள்ள விநியோகத்தையும் உறுதிசெய்யவும் அவர்கள் கேட்டுக் கொள்ளப்பட்டனர்.
தன்னார்வ தொண்டு நிறுவனங்கள், சிஎஸ்ஓக்கள், ஆதரவு ஏஜென்சிகள் ஆகியவற்றுடன் இணைந்து செயல்படும் வகையில் மைக்ரோ-திட்டங்கள் மூலம் காலக்கெடு முடிவுகளுடன் பணியாற்ற மத்திய சுகாதாரத்துறை அமைச்சர், பரிந்துரைத்தார். "விழிப்புணர்வு மேம்பாடு, சமூக அணிதிரட்டல் மற்றும் உபகரணங்கள், மருந்துகள் மற்றும் பிற சேவைகளை வழங்குவதற்காக ஆஷா மற்றும் அங்கன்வாடி பணியாளர்களை வீடு வீடாகச் சென்று பிரச்சாரத்தில் ஈடுபடுத்துவோம்" என்று அவர் கூறினார். மாநிலங்கள் மற்றும் மத்திய அரசின் கூட்டு முயற்சிகள் நாடு முழுவதும் நோய் பரவலைக் குறைப்பதற்கும் அகற்றுவதற்கும் முக்கியமாகும் என்று அவர் வலியுறுத்தினார்.
பல்வேறு மாவட்டங்களில் சுமையை குறைப்பதிலும் அதை நீக்குவதிலும் சிறப்பாக செயல்பட்ட பல்வேறு மாநிலங்கள் சுகாதாரத்துறை அமைச்சரால் பாராட்டப்பட்டது. மேலும், மாநிலங்கள் தங்களின் சிறந்த நடைமுறைகளையும், பிறர் பின்பற்றும் சிறப்புப் பிரச்சாரங்களையும் பகிர்ந்து கொள்ளுமாறு அவர் அழைப்பு விடுத்தார். சமூக அணிதிரட்டல் மற்றும் பங்கேற்பு, வெகுஜன விழிப்புணர்வு, சரியான நேரத்தில் கண்காணிப்பு மற்றும் சிகிச்சைக்காக எடுக்கப்பட்ட சிறப்பு பிரச்சாரங்கள் மற்றும் முன்முயற்சிகளின் எடுத்துக்காட்டுகளை மாநிலங்கள் பகிர்ந்து கொண்டன.
மலேரியா, டெங்கு, சிக்குன்குனியா, யானைக்கால் போன்ற பல்வேறு தொற்று நோய்களின் மாநில வாரியான எண்ணிக்கை குறித்து மாநிலங்களுக்கு தெரிவிக்கப்பட்டது. பல்வேறு மாநிலங்களில் அதிக அளவில் பரவியுள்ள மாத வாரியான பருவநிலையும் வழங்கப்பட்டது. இந்த நோய்களைக் கட்டுப்படுத்த இந்திய அரசு அர்ப்பணிப்புடன் உள்ளது. 2030 ஆம் ஆண்டுக்குள் மலேரியாவையும், 2030 ஆம் ஆண்டுக்குள் நிணநீர்க் கொதிப்பு நோயையும் ஒழிக்கும் இலக்கைக் கொண்டுள்ளது.
மனித வள மேம்பாட்டு அமைச்சகம்
2022-23 பட்ஜெட் உள்ளார்ந்த வளர்ச்சியை எதிர்நோக்கிய மற்றும் விருப்பங்களை பூர்த்தி செய்யக் கூடியதாக உள்ளதென திரு தர்மேந்திர பிரதான் பாராட்டுத் தெரிவித்துள்ளார்.
மத்திய பட்ஜெட் குறித்து கருத்துத் தெரிவித்துள்ள மத்திய கல்வித்துறை அமைச்சர் திரு தர்மேந்திர பிரதான், இந்த பட்ஜெட்டில் கல்வித்துறைக்கான ஒதுக்கீடு, இதுவரை இல்லாத அளவாக ரூ.1,04,277.72 கோடியாக அதிகரிக்கப்பட்டிருப்பதற்கு மகிழ்ச்சித் தெரிவித்துள்ளார். இது 2021-22-ஆம் ஆண்டின் ஒதுக்கீட்டைவிட, 11.86% அதிகம் என்றும் அவர் கூறியுள்ளார்.
டிஜிட்டல் பல்கலைக்கழகம், ஒரு வகுப்புக்கு ஒரு அலைவரிசை திட்டத்தை 200 தொலைக்காட்சி அலைவரிசைகளாக விரிவுப்படுத்தியிருப்பது, மாநில மொழிகளில், தரமான கல்வியை வழங்குவதில் மாநில அரசுகளுக்கு உதவிகரமாக இருக்கும் என்றும் அவர் தெரிவித்துள்ளார்.
கிஃப்ட் சிட்டியில் வெளிநாட்டுப் பல்கலைக்கழகங்கள் வகுப்புகள் தொடங்க அனுமதித்து இருப்பதையும் அவர் வரவேற்றுள்ளார். DESH-அடுக்கு மின்னணு இணையதளம், நாட்டு மக்களுக்கு திறன் பயிற்சி, மறு திறன் மற்றும் திறன் மேம்பாட்டு பயிற்சிகளை வழங்க DESH-அடுக்கு மின்னணு இணையதளம் தொடங்கப்படும் என்ற அறிவிப்பையும் அவர் வரவேற்றுள்ளார். அடுத்த ஆண்டு 5,000 திறன் பயிற்சி மையங்களில், கல்வித்துறையும், திறன் மேம்பாட்டுத்துறையும் இணைந்து தொடங்க உள்ள திறன் மேம்பாட்டுத் திட்டத்திற்கும் திரு தர்மேந்திர பிரதான் வரவேற்பு தெரிவித்துள்ளார்.
----
(Visitor Counter : 95
வணிகம் மற்றும் தொழில்துறை அமைச்சகம்
இந்தியாவின் வெளிநாட்டு வர்த்தகம்: டிசம்பர் 2022
இந்தியாவின் வர்த்தகம், சேவைத்துறை இரண்டையும் சேர்த்து ஒட்டுமொத்த வெளிநாட்டு வர்த்தகம், 2022 ஏப்ரல் முதல் டிசம்பர் வரையிலான காலகட்டத்தில், முந்தைய ஆண்டு இதே காலகட்டத்தை ஒப்பிடுகையில் 16.11% அதிகரித்துள்ளதாக மதிப்பிடப்பட்டுள்ளது. இதே போல் உள்ளூர் தேவைகள் அதிகரித்ததன் காரணமாக இறக்குமதியும் 25.55% அதிகரித்துள்ளதாக மதிப்பிடப்பட்டுள்ளது. இந்த மதிப்பீடு ரிசர்வ் வங்கியின் அடுத்த புள்ளிவிவர வெளியீட்டின் அடிப்படையில் திருத்தப்பட்டு வெளியிடப்படும்.
இந்த காலகட்டத்தில் வர்த்தகம் மற்றும் சேவைத்துறை ஏற்றுமதி 568.57 பில்லியன் அமெரிக்க டாலர் என மதிப்பிடப்பட்டுள்ளது. ஏப்ரல் முதல் டிசம்பர் வரையில், நாட்டின் ஒட்டுமொத்த இறக்குமதி 686.70 பில்லியன் அமெரிக்க டாலர் என மதிப்பிடப்பட்டுள்ளது. வர்த்தக ஏற்றுமதி இந்த காலகட்டத்தில் 332.76 பில்லியன் அமெரிக்க டாலராக இருந்தது. முந்தைய ஆண்டின் இதே காலகட்டத்தில் இது 305.04 பில்லியன் டாலராக இருந்தது.
2022, ஏப்ரல் முதல் டிசம்பர் வரையிலான காலகட்டத்தில் சேவைத்துறை ஏற்றுமதி 235.81 பில்லியன் அமெரிக்க டாலராக இருந்தது என மதிப்பிடப்பட்டுள்ளது. முந்தைய ஆண்டு இதே காலகட்டத்தில் இது 184.65 பில்லியன் டாலராக இருந்தது. இந்த காலகட்டத்தில் சேவைத்துறையின் இறக்குமதி 134.99 பில்லியன் டாலராக இருந்தது. முந்தைய ஆண்டு இதே காலகட்டத்தில் 105.45 பில்லியன் அமெரிக்க டாலர் அளவுக்கு இருந்தது.
மின்னணு பொருட்கள், அரிசி, பழங்கள், காய்கறிகள், இரும்புத்தாது உள்ளிட்டவற்றின் ஏற்றுமதி அதிகரித்து காணப்பட்டது. ஜவுளித்துறையின் ஏற்றுமதி முந்தைய ஆண்டு இதே காலகட்டத்தைவிட குறைந்துள்ளது.
-----
SMB/PLM/KPG/KRS
(Visitor Counter : 152
பிரதமர் அலுவலகம்
ரைசினா பேச்சுவார்த்தை-2021
ருவாண்டா அதிபர் மேன்மைமிகு பால் ககாமே மற்றும் டென்மார்க் பிரதமர் மேன்மைமிகு மெட்டே பிரடெரிக்சென் ஆகியோர் முதன்மை விருந்தினர்களாக பங்கேற்ற காணொலி மூலம் நடைபெற்ற ரைசினா பேச்சுவர்த்தையின் தொடக்க நிகழ்ச்சியில் பிரதமர் திரு நரேந்திர மோடி உரையாற்றினார்.
வெளியுறவு அமைச்சகம் மற்றும் தி அப்சர்வர் ரிசர்ச் பவுண்டேஷன் ஆகியவற்றால் இணைந்து நடத்தப்படும் பெருமைமிகு நிகழ்ச்சியான ரைசினா பேச்சுவார்த்தையின் ஆறாவது பதிப்பு, 2021 ஏப்ரல் 13 முதல் 16 வரை காணொலி மூலம் நடைபெறும்.
"வைரல் உலகம்: தொற்று பரவல், தனித்து நிற்றல் மற்றும் கட்டுப்பாட்டை விட்டு விலகுதல்" என்பது இந்த வருடத்திற்கான மையக்கருவாகும்.
ஒட்டுமொத்த உலகத்தையும் கடந்த ஒரு வருடத்திற்கும் மேலாக பாதித்து வரும் கொவிட்-19 பெருந்தொற்றின் பின்னணியில் மனித குல வரலாற்றின் மிக முக்கிய தருணத்தில் தற்போதைய ரைசினா பேச்சுவார்த்தை நடைபெற்று வருவதாக பிரதமர் திரு மோடி குறிப்பிட்டார். தற்போதைய சூழ்நிலையில் சில முக்கிய கேள்விகளுக்கான விடைகள் குறித்து ஆய்வு செய்யுமாறு சர்வதேச சமுதாயத்தை பிரதமர் கேட்டுக்கொண்டார்.
அறிகுறிகளை மட்டுமல்லாது அடிப்படை காரணங்களையும் கண்டறிந்து சரி செய்யும் வகையில் சர்வதேச அமைப்புகள் தங்களை தாங்களே நிலைமைகளுக்கு ஏற்ப மேம்படுத்திக் கொண்டு செயலாற்ற வேண்டும் என்றும் பிரதமர் வலியுறுத்தினார்.
சிந்தனைகள் மற்றும் செயல்களின் மையமாக மனிதகுலத்தின் நன்மை இருக்க வேண்டும் என்றும் இன்றைய சிக்கல்கள் மற்றும் நாளைய சவால்களை எதிர்கொள்ளக்கூடிய அமைப்புகளை உருவாக்க வேண்டும் என்றும் பிரதமர் கேட்டுக்கொண்டார்.
இந்தியாவின் கொரோனோ எதிர்ப்பு நடவடிக்கைகள் குறித்து பிரதமர் எடுத்துரைத்தார். உள்நாட்டில் எடுக்கப்பட்டு வரும் நடவடிக்கைகள் குறித்தும் வெளிநாடுகளுக்கு செய்யப்பட்டு வரும் உதவிகள் குறித்தும் அவர் விளக்கினார்.
பெருந்தொற்றால் விடுக்கப்பட்டுள்ள பல்வேறு சவால்களை எதிர்கொள்வதற்கு கூட்டு முயற்சிகள் தேவை என்றும் உலக நன்மைக்காக தனது வலிமைகளை இந்தியா பகிர்ந்துக் கொள்ளும் என்றும் அவர் கூறினார்.
சுகாதாரம் மற்றும் குடும்ப நலத்துறை அமைச்சகம்
பலவகையான பெருந்தொற்றுகளைக் கையாள மருத்துவர்கள் மற்றும் துணை மருத்துவ ஊழியர்களுக்கு சிறப்பு பயிற்சி
கொவிட்-19 காலத்தில் பயிற்சி அளிப்பதும், திறன் கட்டமைப்புக்கும் அரசு பல முயற்சிகளை மேற்கொண்டது. கொவிட்-19-க்கு பொருத்தமான பயிற்சி, இணையவழி பயிற்சி உட்பட, மருத்துவர்களுக்கும், செவிலியர்களுக்கும் மற்றும் இணைக்கப்பட்ட சுகாதாரத்துறை ஊழியர்களுக்கும், தன்னார்வலர்களுக்கும் அளிக்கப்பட்டது.
பல்வேறு ஊழியர்களுக்கு பயிற்சி அளிக்க ஒருங்கிணைந்த அரசு இணையவழி பயிற்சி  என்ற இணைய தளத்தை மத்திய அரசு பயன்படுத்தியது. கொவிட்-19-ன் தொடக்கத்திற்கு பின் நாடு முழுவதும் இந்த இணைய பக்கத்தில் சுமார் 14 லட்சம் தனித்துவ பயன்பாட்டாளர்கள் பதிவு செய்திருந்தனர். பல்வேறு பயிற்சிகளுக்கு 29.29 லட்சம் பேர் பதிவு செய்திருந்தனர்.
கூடுதலாக மாநில அரசுகள் மூலம் கொவிட் தொடர்பான தலைப்புகளில் 80 லட்சத்திற்கும் அதிகமான சுகாதார பணியாளர்களுக்கு பயிற்சி அளிக்கப்பட்டது. கொவிட் தொடர்பான விஷயங்களில் இணையவழி கருத்தரங்க நிகழ்வுகள் சுகாதாரம் மற்றும் குடும்ப நல அமைச்சகத்தால் பதிவேற்றம் செய்யப்பட்டன.
மாநிலங்களவையில் இன்று எழுத்துமூலம் அளித்த பதிலில் சுகாதாரம் மற்றும் குடும்ப நலத்துறை இணையமைச்சர் டாக்டர் பாரதி பிரவின் பவார் இந்த தகவலை தெரிவித்தார்.
மேலும் விவரங்களுக்கு இந்த ஆங்கில செய்திக்குறிப்பைக் காணவும்: https://pib.gov.in/PressReleasePage.aspx?PRID=1778830
விவசாயத்துறை அமைச்சகம்
சிறுதானியங்கள் மற்றும் இயற்கை உணவுப் பொருட்கள் 2023 : 3 நாள் சர்வதேச வர்த்தகக் கண்காட்சி பெங்களூருவில் தொடங்கியது
சிறுதானியங்கள் மற்றும் இயற்கை உணவுப் பொருட்கள் 2023 என்ற சர்வதேச வர்த்தகக் கண்காட்சி பெங்களூருவின் திரிபுரவசினியில் ஜனவரி 20 வெள்ளிக்கிழமை தொடங்கியது. 3 நாட்கள் நடைபெறும் இந்த நிகழ்ச்சி, கண்காட்சி, அரங்கம் வணிகத்திலிருந்து வணிகத்திற்கான கட்டமைப்பு தொடர்பு என பல பிரிவுகளாகப் பிரிக்கப்பட்டுள்ளது.
கண்காட்சிப் பிரிவை கர்நாடக முதலமைச்சர் திரு பசவராஜ் பொம்மை தொடங்கிவைத்தார். அதைத் தொடர்ந்து நடைபெற்ற நிகழ்ச்சியில், கர்நாடக அரங்கத்தை நாடாளுமன்ற விவகாரங்கள், நிலக்கரி மற்றும் சுரங்கத்துறை அமைச்சர் திரு பிரல்ஹாத் ஜோஷி திறந்துவைத்தார். வணிகத்திலிருந்து வணிகத்திற்கான தொடர்புப் பிரிவை மத்திய வேளாண்துறை இணை அமைச்சர் திரு கைலாஷ் சவுத்ரி தொடங்கிவைத்தார்.
விவசாயிகள், உழவர் குழுக்கள், உள்ளூர் மற்றும் விளையாட்டு நிறுவனங்கள், சிறு தானியம் மற்றும் இயற்கை உணவுப் பொருட்கள் தொடர்பான மத்திய மற்றும் மாநில அரசு நிறுவனங்கள் போன்றவற்றுக்கு இந்த வர்த்தகக் கண்காட்சி சிறந்த தளமாக அமைந்துள்ளது. வேளாண்மை, தோட்டக்கலை, உணவுப்பதப்படுத்துதல், வேளாண் தொழில்நுட்பம் உள்ளிட்டவற்றில் புதிய வாய்ப்புகளைக் கண்டறிய இந்தக் கண்காட்சி உதவிகரமாக அமையும்.
இதன் ஒரு பகுதியாக நடைபெற்ற கருத்தரங்கை மத்திய வேளாண் துறை இணை அமைச்சர் திருமதி ஷோபா கரந்தலாஜே தொடங்கிவைத்தார். அப்போது பேசிய அவர், குறைந்த அளவில் ரசாயன உரங்களைப் பயன்படுத்தி, சிறுதானியங்களை பயிரிட்டால் அதை சர்வதேச தளத்திற்கு எடுத்துச் செல்ல முடியும் என்றும் இதன் மூலம் விவசாயிகள் தங்களது உற்பத்திப் பொருட்களுக்கு நல்ல விலையைப் பெற இயலும் என்றும் தெரிவித்தார். விவசாயிகளின் வருவாயைப் பெருக்க அரசு உறுதி பூண்டுள்ளதாகக் கூறிய அவர், வேளாண் பொருட்களின் ஏற்றுமதி மூலம் தற்போது விவசாயிகளின் வருவாய் குறிப்பிடத்தக்க அளவு அதிகரித்திருப்பதாகவும் தெரிவித்தார்.
வேளாண்துறை இணை அமைச்சர் திரு கைலாஷ் சவுத்ரி பேசுகையில், பிரதமர் திரு நரேந்திர மோடி தலைமையிலான மத்திய அரசு , வேளாண் துறைக்கான பட்ஜெட் நிதிஒதுக்கீட்டை 6 மடங்கு உயர்த்தியிருப்பதாகக் கூறினார். 10,000 உழவர் உற்பத்தியாளர் குழுக்களை ஏற்படுத்துவதில் கவனம் செலுத்தப்படுவதாகவும் அவர் தெரிவித்தார். சிறு தானியங்களின் பயன்பாடு ஊட்டச்சத்துக் குறைபாட்டைத் தவிர்க்கும் என்று கூறிய அவர், விவசாயிகளின் வருவாய் மற்றும் வாழ்வாதாரமும் இதன் மூலம் பெருகும் என்று அவர் தெரிவித்தார்.
இந்தக் கண்காட்சியில் 250-க்கும் மேற்பட்ட அரங்கங்கள், சிறுதானியங்கள் மற்றும் இயற்கை உணவுப்பொருட்களின் விற்பனை நிலையங்கள், வாங்குபவர் மற்றும் விற்பனையாளர் இடையிலான சந்திப்புக் கூட்டங்கள், சர்வதேச கண்காட்சி, கருத்தரங்கங்கள், விவசாயிகளுக்கான பயிலரங்கங்கள், சமையல் , ஓவியம் மற்றும் வினாடி வினா போட்டிகள் உள்ளிட்ட பல்வேறு அம்சங்கள் இடம் பெற்றுள்ளன.
உள்துறை அமைச்சகம்
தடய அறிவியல் திறன் குறிப்பிட்ட காலத்திற்குள் வலுப்படுத்துதல் மற்றும் அறிவியல்பூர்வ புலனாய்வு என்ற தலைப்பில் குஜராத் மாநிலம் கெவாடியாவில் நடைபெற்ற மத்திய உள்துறை அமைச்சகத்தின் நாடாளுமன்ற ஆலோசனைக் குழுக் கூட்டத்திற்கு உள்துறை அமைச்சர் திரு அமித் ஷா தலைமை தாங்கினார்
குற்றவாளிகள் தொழில்நுட்பத்தை கையாளும் இத்தருணத்தில் அவர்களுக்கு ஒருபடி மேலாக புலனாய்வு அமைப்புகள் செயல்பட வேண்டும் என்று மத்திய உள்துறை அமைச்சர் திரு அமித் ஷா வலியுறுத்தியுள்ளார். குற்றங்களை கண்டறிய தொழில்நுட்பம் மற்றும் ஆதாரம் அடிப்படையிலான புலனாய்வில் கவனம் செலுத்த வேண்டிய நேரம் இது என்று அவர் கூறியுள்ளார்.
6 ஆண்டுகளுக்கும் கூடுதலான சிறைத்தண்டனையுடன் கூடிய அனைத்து குற்ற வழக்குகளிலும் தடயவியல் விசாரணையை கட்டாயமாக்கும் நோக்கில் மோடி அரசு செயல்பட்டு வருகிறது என்று அவர் தெரிவித்தார். புதிய தொழில்நுட்பத்தில் இளைஞர்களின் புதுமைக் கண்டுபிடிப்புகளுக்காகவும், நிபுணர்களுக்காகவும் ஹேக்கத்தான் போட்டிகள் நடத்தப்படுவதாகவும் தடய அறிவியல் துறையில் மனித வளத்திற்கு பயிற்சி அளிப்பதற்காக தேசிய தடய அறிவியல் பல்கலைக்கழம் அமைக்கப்பட்டுள்ளதாக அவர் கூறினார். ஒவ்வொரு மாநிலத்திலும் ஒரு கல்லூரியை தேசிய தடய அறிவியல் பல்கலைக்கழகத்துடன் இணைக்குமாறு மத்திய அரசு கேட்டுக் கொண்டுள்ளதாகவும் திரு அமித் ஷா தெரிவித்தார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1837146
-----
(Visitor Counter : 138
சுகாதாரம் மற்றும் குடும்ப நலத்துறை அமைச்சகம்
ஆயுஷ்மான் பாரத் டிஜிட்டல் சுகாதார இயக்கம் – டிஜிட்டல் சுகாதாரத்தில் புரட்சி என்ற மாநாட்டிற்கு தேசிய சுகாதார ஆணையம், நாஸ்காம் நிறுவனத்துடன் இணைந்து ஏற்பாடு
தேசிய சுகாதார ஆணையம், NASSCOM  ஆகியவை இணைந்து ஆயுஷ்மான் பாரத் டிஜிட்டல் சுகாதார இயக்கம் – டிஜிட்டல் சுகாதாரத்தில் புரட்சி என்ற மாநாட்டிற்கு ஏற்பாடு செய்துள்ளன. பெங்களூருவில் இன்று கலப்பு முறையில் நடைபெற்ற இந்த மாநாட்டில், சுகாதாரம் மற்றும் தொழில்நுட்ப துறைகளைச் சேர்ந்த சுமார் 400-க்கும் மேற்பட்டோர் நேரடியாகவும், காணொலி வாயிலாகவும் கலந்து கொண்டனர்.
இந்த மாநாட்டில் சிறப்பு விருந்தினராக கலந்து கொண்ட கர்நாடக சுகாதாரத்துறை அமைச்சர் டாக்டர் கே சுதாகர், அனைவருக்கும் தரமான சுகாதார சேவைகள் கிடைப்பது உறுதி செய்யப்பட்டால், இந்திய மக்கள் அனைவரும் நல்ல ஆரோக்கியத்துடன் நீண்ட நாள் வாழமுடியும் என்றார். இந்த நிலையை அடைய கட்டமைப்பு வசதிகளை ஏற்படுத்துவதோடு மட்டுமின்றி, தொழில்நுட்ப தளங்களையும் பயன்படுத்த வேண்டும் என்று வலியுறுத்தினார்.
நிகழ்ச்சியில் பேசிய தேசிய சுகாதார ஆணையத்தின் தலைமை செயல் அதிகாரி டாக்டர் ஆர் எஸ் சர்மா, டிஜிட்டல் புரட்சியில் இந்தியா முன்னணியில் உள்ளது என்றார். நம் நாட்டின் மிகப்பெரிய டிஜிட்டல் அடையாள திட்டமான கோவின் இணையதளம் மூலம் தடுப்பூசி செலுத்தும் திட்டத்தின் வெற்றியை இந்த உலகம் கண்டதாகவும் அவர் குறிப்பிட்டார். இந்த வெற்றியை பிற சுகாதார சேவைகளிலும் பிரதிபலிக்க செய்ய ஆயுஷ்மான் பாரத் டிஜிட்டல் இயக்கம் நடவடிக்கை மேற்கொண்டு வருவதாகவும் ஆர் எஸ் சர்மா தெரிவித்தார்.
மேலும் விவரங்களுக்கு இந்த ஆங்கில செய்திக்குறிப்பை காணவும்: https://pib.gov.in/PressReleasePage.aspx?PRID=1833522
சிறப்பு சேவைகள் மற்றும் கட்டுரைகள்
தில்லி காவல்துறை மற்றும் மத்திய ஆயுத காவல்படையில் உதவி ஆய்வாளர் தேர்வு, 2022-வை மத்திய அரசுப் பணியாளர் தேர்வாணையம் நடத்துகிறது
தில்லி காவல்துறை மற்றும் மத்திய ஆயுத காவல்படையில் உதவி ஆய்வாளர் தேர்வு 2022-ஐ கணினி அடிப்படையில் மத்திய அரசுப் பணியாளர் தேர்வாணையம் நடத்துகிறது. தென் மண்டலத்தில் 56,597 பேர் தேர்வு எழுத அனுமதிக்கப்பட்டுள்ளனர். தமிழகத்தில் சென்னை, கோயம்பத்தூர், மதுரை, சேலம், திருச்சிராப்பள்ளி, திருநெல்வேலி, வேலூர், ஆந்திர பிரதேசத்தில் குண்டூர், கர்னூல், ராஜமுந்திரி, திருப்பதி, விசாகப்பட்டினம், விஜயவாடா, காக்கிநாடா, நெல்லூர், சிராலா மற்றும் தெலங்கானாவில் ஐதராபாத், வாரங்கல், கரீம்நகர் ஆகிய 19 நகரங்களில் 22 இடங்களில் இந்தத் தேர்வு நடைபெறும்.
தென் மண்டலத்தில் 09.11.2022 முதல் 11.11.2022 வரை மூன்று நாட்களுக்கு தேர்வு நடைபெறும். இந்த நாட்களில் காலை 9:00 மணி முதல் 11:00 மணி வரை, மதியம் 12:30 மணி முதல் 2:30 மணி வரை, மாலை 4:00 மணி முதல் மாலை 6:00 மணி வரையிலும் 3 ஷிப்டுகளாக தேர்வு நடைபெறும்.
இதற்கான மின்னணு அனுமதி சான்றிதழை மத்திய அரசுப் பணியாளர் தேர்வாணையத்தின் இணையதளத்தில் தேர்வு தொடங்குவதற்கு 4 நாட்கள் முன்பிருந்து விண்ணப்பதாரர்கள் பதிவிறக்கம் செய்து கொள்ளலாம். தேர்வு சம்பந்தமான தகவல்கள் அனைத்தும் அவர்களுக்கு குறுஞ்செய்தி மற்றும் மின்னஞ்சல் வாயிலாக அனுப்பப்பட்டு வருகின்றன.
மின்னணு அனுமதி சான்றிதழ் மற்றும் அசல் தகுதிச் சான்றை விண்ணப்பதாரர்கள் தேர்விற்கு கட்டாயம் எடுத்து வர வேண்டும். கூடுதல் தகவல்கள் மற்றும் சந்தேகங்களுக்கு 044-2825 1139, 9445195946  ஆகிய தென் மண்டல அலுவலகத்தின் உதவி எண்களை விண்ணப்பதாரர்கள் தொடர்பு கொள்ளலாம்.
இந்தத் தகவல், மத்திய அரசுப் பணியாளர் தேர்வாணையத்தின்  மண்டல இயக்குநர் திரு கே. நாகராஜா வெளியிட்டுள்ள செய்தி குறிப்பில் தெரிவிக்கப்பட்டுள்ளது.
சிறுபான்மையினர் நலன் அமைச்சகம்
உத்தரப்பிரதேசம் ராம்பூரில் கைவினைப் பொருள்கள் கண்காட்சி
உத்தரப்பிரதேசம் ராம்பூரில் டிசம்பர் 18ஆம் தேதி முதல் டிசம்பர் 27ஆம் தேதி வரை 23வது கைவினைப் பொருள்கள் கண்காட்சி நடக்கிறது.
மத்திய சிறுபான்மையினர் விவகாரத்துறை அமைச்சகம் நடத்தும், இந்த கைவினைப் பொருள்கள் கண்காட்சியை, ராம்பூர் பன்வாடியா பகுதியில் உள்ள நுமைஷ் மைதானத்தில் மத்திய குறு,சிறு மற்றும் நடுத்தரத் தொழில்துறை அமைச்சர் திரு நிதின் கட்கரி தொடங்கி வைக்கிறார்.
மத்திய சிறுபான்மையினர் விவகாரத்துறை அமைச்சர் திரு முக்தர் அப்பாஸ் நக்வி, காதி மற்றும் கிராமத் தொழில் ஆணையத் தலைவர் திரு வினய் குமார் சக்சேனா உட்பட பலர் இதில் கலந்து கொள்கின்றனர்.
இந்தக் கைவினைப் பொருள்கள் கண்காட்சியில் முன்னணிக் கலைஞர்கள் உருவாக்கிய உள்நாட்டுப் பொருள்கள் இடம் பெறுகின்றன என மத்திய அமைச்சர் திரு முக்தர் அப்பாஸ் நக்வி தெரிவித்தார்.
நாட்டின் அனைத்து பகுதிகளையும் சேர்ந்த பாரம்பரிய உணவுகளையும், இந்தக் கண்காட்சியில் கலந்து கொள்ளும் மக்கள் ருசிக்கலாம். ஒவ்வொரு நாளும் பிரபல கலைஞர்களின் கலை நிகழ்ச்சிகளும் நடத்தப்படுகின்றன.
வேற்றுமையில் ஒற்றுமை என்ற மத நல்லிணக்கத்தை உணரும் நிகழ்ச்சியாகவும் இந்த கைவினைப் பொருள்கள் கண்காட்சி இருக்கும். தற்சார்பு இந்தியா பற்றி கவி சம்மேளனமும் டிசம்பர் 27ஆம் தேதி நடத்தப்படுகிறது.
உத்தரப்பிரதேசம், ராஜஸ்தான், தில்லி, நாகாலாந்து, மத்தியப் பிரதேசம், மணிப்பூர், பீகார், ஆந்திரா, ஜார்கண்ட், கோவா, பஞ்சாப், உத்தரகாண்ட், லடாக், கர்நாடகா, குஜராத், ஹரியானா, ஜம்மு-காஷ்மீர், மேற்குவங்கம், மகாராஷ்டிரா உட்பட நாட்டின் பல பகுதிகளைச் சேர்ந்த கலைஞர்கள், மரம், பித்தளை, மூங்கில், துணி, காகிதம், களிமண் ஆகியவற்றால் செய்யப்பட்ட கைவினைப் பொருள்களை இந்தக் கண்காட்சிக்குக் கொண்டு வருகின்றனர் என மத்திய அமைச்சர் திரு முக்தர் அப்பாஸ் நக்வி தெரிவித்தார்.
புதிய மற்றும் புதுப்பிக்கத்தக்க எரிசக்தி அமைச்சகம்
இந்திய புதுப்பிக்கத்தக்க எரிசக்தி மேம்பாட்டு முகமையில் ரூ 1500 கோடி முதலீட்டுக்கு அமைச்சரவை ஒப்புதல்
இந்திய புதுப்பிக்கத்தக்க எரிசக்தி மேம்பாட்டு முகமையில் ரூ 1500 கோடி முதலீட்டுக்கு பிரதமர் திரு நரேந்திர மோடி தலைமையிலான பொருளாதார விவகாரங்களுக்கான அமைச்சரவைக் குழு ஒப்புதல் அளித்துள்ளது.
சுமார் 10,200 பணி-வருடங்கள் வேலைவாய்ப்பு உருவாக்கத்திற்கும், வருடத்திற்கு சுமார் 7.49 மில்லியன் டன் கரியமில வாயு உமிழ்வைக் குறைக்கவும் இந்த முதலீடு உதவும்.
இந்திய அரசு, கூடுதலாக ரூ 1500 கோடி முதலீடு செய்வதன் காரணமாக இந்திய புதுப்பிக்கத்தக்க எரிசக்தி மேம்பாட்டு முகமை கீழ்காணும் பலன்களை பெறும்:
1. புதுப்பிக்கத்தக்க எரிசக்தி துறைக்கு ரூ 12000 கோடி கடன் வழங்க முடியும், இதன் மூலம் 3500-4000 மெகாவாட் கூடுதல் புதுப்பிக்கத்தக்க எரிசக்தி உற்பத்தி திறனுக்கான கடன் தேவை நிறைவு செய்யப்படும்.
2. புதுப்பிக்கத்தக்க எரிசக்தி துறையில் இந்திய அரசின் இலக்குகளை எட்டுவதற்கு பங்காற்றும் வகையில் அத்துறையின் நிகர மதிப்பை அதிகரித்து கூடுதல் புதுப்பிக்கக்கூடிய எரிசக்தி திட்டங்களுக்கு கூடுதல் நிதிவசதி ஏற்படும்..
3. கடன் வழங்கும் மற்றும் கடன் பெறும் செயல்பாடுகளுக்கு வசதியளிக்கும் வகையில், மூலதனத்தையும் ஆபத்தையும் சரிபார்த்து மதிப்பீடு செய்த சொத்து விகிதாச்சாரம் மேம்படும்.
புதிய மற்றும் புதுப்பிக்கத்தக்க எரிசக்தி அமைச்சகத்தின் நிர்வாகக் கட்டுப்பாட்டின் கீழ் இயங்கும் மினி ரத்னா  நிறுவனமான இந்திய புதுப்பிக்கத்தக்க எரிசக்தி மேம்பாட்டு முகமை, புதுப்பிக்கத்தக்க எரிசக்தி துறைக்கெனத் தனியாக , வங்கி அல்லாத நிதி நிறுவனமாக, 1987-ல் உருவாக்கப்பட்டது.
34 ஆண்டுகளுக்கும் மேலான தொழில்நுட்ப-வணிக நிபுணத்துவம் கொண்ட இந்திய புதுப்பிக்கத்தக்க எரிசக்தி மேம்பாட்டு முகமை, புதுப்பிக்கத்தக்க எரிசக்தி திட்டங்களூக்கான நிதியளிப்பில் முக்கியப் பங்கு வகிக்கிறது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1790941
இளைஞர் நலன் மற்றும் விளையாட்டு அமைச்சகம்
பெங்களூரில்தொடங்கவுள்ள கேலோ இந்தியா பல்கலைக்கழக விளையாட்டு போட்டிகள் - 2021 முன்னதாக பல்வேறு பல்கலைக்கழகங்களில் இருந்து வரும் பங்கேற்பாளர்களுடன் திரு அனுராக் தாக்கூர் உரையாடல்
கூடுதலாக சேர்க்கப்பட்டுள்ள மல்லகம்பா மற்றும் யோகாசனம் போன்ற புதிய பிரிவுகள் உள்ளிட்ட 13 பிரிவுகளுக்கான ஜெயின் பல்கலைக்கழக சர்வதேச வளாகத்திற்கு மத்திய இளைஞர் நலம் மற்றும் விளையாட்டுத் துறை அமைச்சர் திரு அனுராக் தாக்கூர், திடீர் விஜயம் செய்தார்.
பல்வேறு விளையாட்டு அரங்கங்களுக்கு நடந்து சென்று பார்வையிட்ட அமைச்சர், கேலோ இந்தியா பல்கலைக்கழக விளையாட்டுப்போட்டியில் பங்கேற்கும் விளையாட்டு வீரர்களின் மறக்கமுடியாத நிகழ்வை உறுதி செய்வதற்காக மேற்கொள்ளப்பட்டுள்ள ஏற்பாடுகளை கேட்டறிந்தார். ஒரு கிரிக்கெட் வீரராக அவர் விளையாடிய நாட்களை நினைவுகூர்ந்த அமைச்சர், "கெலோ இந்தியா பல்கலைக்கழக விளையாட்டுப் போட்டிகளில் பங்கேற்கும் விளையாட்டு வீரர்களுக்கு சிறந்த வசதிகளுடன் ஜெயின் பல்கலைக்கழகம் கர்நாடக மாநில அரசுடன் இணைந்து இந்த நிகழ்வுகளை நடத்தும் அற்புதமான பணிகளை செய்து வருவதாக கூறினார். இன்று இந்த விளையாட்டு வீரர்களைப் பார்க்கும்போது, நான் கிரிக்கெட் விளையாடிய எனது பல்கலைக்கழக நாட்கள் நினைவுக்கு வருகின்றன. பீகாரில் உள்ள தர்பங்கா, சமஸ்திபூர் போன்ற இடங்களில் நடத்தப்பட்ட சில போட்டிகளில், வசதிகள் போதுமானதாக இல்லை என்றும். ஆனால் இன்று உள்கட்டமைப்பு வசதிகள் மிகவும் மேம்பட்டுள்ளது என்றும் கூறினார். இங்கு விளையாட்டு வீரர்களுக்கு எந்த வகையான வசதிகள் வழங்கப்படுகிறது என்பதை நீங்கள் காணலாம். கேலோ இந்தியா பல்கலைக்கழக விளையாட்டு போட்டிகள் மூலம் எங்களது முன்முயற்சிகள் விளையாட்டு வீரர்களுக்கு சர்வதேச தரத்திற்கு இணையான ஒரு தளத்தை வழங்கும்" என்று தெரிவித்தார்.
வளர்ந்து வரும் விளையாட்டு வீரர்களுக்கு என்ன சொல்வீர்கள் என்று கேட்டதற்கு, திரு தாக்கூர், "விளையாட்டுத் திறமையை வெளிப்படுத்தும் உணர்வுடன் விளையாடுங்கள். விளையாட்டு குறித்த நேர்மையான செய்திகளை பரப்பவும், செயல்திறன் அதிகரிப்பதற்கான ஊக்கமருந்துகளைப் பயன்படுத்த வேண்டாம் என்றும் நான் அவர்களுக்கு அறிவுரை கூறுவேன். அதனால்தான் விளையாட்டு வீரர்களுக்கு சரியான தகவலை வழங்குவதற்கு தேசிய ஊக்கமருந்து எதிர்ப்பு முகமையை ஏற்படுத்தியுள்ளோம். குறிப்பாக பல்கலைக்கழக அளவில் இளம் விளையாட்டு வீரர்களுக்கு ஊக்கமருந்து பயன்படுத்துவது குறித்த கூடுதல் விழிப்புணர்வை ஏற்படுத்த வேண்டும் என்று கேட்டுக்கொண்டார்.
விளையாட்டுப் போட்டியில் பங்கேற்பதற்காக பல்வேறு பல்கலைக்கழகங்களில் இருந்து வந்துள்ள வீரர்களுடன் கலந்துரையாடிய அமைச்சர், அவர்களின் நிகழ்வுகள் மற்றும் விளையாட்டில் அவர்களின் லட்சியங்களைப் பற்றி அறிந்து கொண்டார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1819573